As pratieras d'a man chistabina enfilan t'alto per as garras d'a Llardana, desembratas d'ibons, beluns d'es quals tienen mitos y falordias relacionatos, y amuestras paisaches de verdura sien de comparacions. As bordas son freqüents en totz es transectos per as parzanas més altas d'a valle de Chistau, formando a bell puesto agrupacions curiosas, a on que d'antigos se-bi guardaba palla y alfalz t'as bestias en l'hibierno. Altras bordas, poquetas huei, encara conservan es tiellatos de palla que d'abantis més heban estau una d'as caracteristicas d'as bordas d'esta valle.